Filmen utspiller seg i en liten norsk kystby og følger Katinka Stordals liv. Filmen skildrer hennes ensomhet og lengsel etter kjærlighet. Den eneste mannen, som hun noensinne har elsket, har forlatt henne uten å ta farvel. Fra sine barn får hun hverken ømhet eller vennlighet, bare harde, kalde krav. Katinka kjemper for å holde hjemmet sammen. En dag møter hun den svenske sjømannen Stivhatten (Erik Hell) på Kranes konditori. Det sladres friskt om møtet dem imellom i byen, og Katinkas oppførsel vekker forargelse hos mange: Tenker hun å forlate hjem og barn?